דוד קאופמן

דוד קאופמן (קויפמן; בתעתיק שנהג בזמנו: קויפמאנן; בגרמנית: David Kaufmann; 7 ביוני 1852, קויטין, מוראביה – 6 ביולי 1899, קרלסבאד) היה מלומד יהודי יליד מוראביה, שהתפרסם כחוקר מדעי היהדות, כמרצה וכאספן. התיישב בהונגריה.

== תולדות חייו ==

נולד בעיירה קויטין שבמוראביה, אז תחת שלטון האימפריה האוסטרו-הונגרית (כיום בצ'כיה). משנת 1861 עד 1867 התחנך בגימנסיה בקרמזיר שבמזרח מוראביה, שבה למד תנ"ך וגמרא עם רבה של קויטין, יעקב בריל (Jakob Brüll), ועם בנו נחמיה. ב-1867 החל ללמוד בבית המדרש לרבנים בברסלאו, ובמקביל למד באוניברסיטת העיר. כעבור כעשר שנים קיבל תואר דוקטור מאוניברסיטת לייפציג. ב-29 בינואר 1877 נסמך לרבנות. בטקס ההכתרה בבית המדרש לרבנים הוא הקריא מחיבורו על תולדות חייו של רבי יהודה הלוי. בשנה שלאחר מכן דחה הזמנה לשמש כמרצה בבית המדרש לרבנים בסינסינטי, ותחת זאת החליט ללמד היסטוריה, פילוסופיה של הדת ואמנות הדרשה (הומילטיקה) בבית המדרש לרבנים בבודפשט, שהוקם זמן קצר לפני כן (בשנת 1877). קאופמן כיהן כמרצה בסמינר בבודפשט עד מותו ב-1899. עד מהרה למד את השפה ההונגרית, ולימד במקביל גם יוונית וגרמנית במכינה של הסמינר.

דוד קאופמן נפטר ב-6 ביולי 1899 בעיר קרלסבד שבבוהמיה.

לזכרו יצא לאור הספר "תהלה לדוד".

== אוספיו ==

בספרייתו העשירה היו כתבי יד רבים וספרי אינקונבולה וכן כ-700 קטעי גניזה. כיום היא ברובה ברשות האקדמיה ההונגרית למדעים. מבין החומר שנתפרסם מתוכה נודע בעיקר כתב יד קאופמן למשנה שחוקרים רואים בו כתב יד חשוב (הניקוד בכתב היד לא יצא מתחת ידיו של הסופר אלא נוסף בידי סופר מאוחר). האוסף של קאופמן כלל גם עותק פקסימילי של הגדת סרייבו, שפורסם בשנת 1957 בבודפשט בליווי מסה, על ידי ד"ר אלכסנדר שייבר, מנהל בית המדרש הרבני של בודפשט. קטלוג של ספרייתו של קאופמן יצא לאור בשנת 1906 על ידי מ' וייס.

== פרסומיו ==

* Die Memoiren der Glückel von Hameln, J. Kauffmann, Frankfort am Main 1896
* במה נרים רוח הדת בקרב נשינו ובנותינו? / תרגום: מ' קאמינסקי, ז'יטומיר: חורוזנסקי, 1909.
* מחקרים בספרות העברית של ימי הביניים (תרגם מגרמנית: ישראל אלדד) (כולל ביוגרפיה של המחבר מאת שמואל קרויס), ירושלים: מוסד הרב קוק, תשכ"ב. (הדפסה ב': תשכ"ה.)

== לקריאה נוספת ==

* שמעון פדרבוש (עורך), חכמת-ישראל באירופה, ע' 285-280, ירושלים: הוצאת ראובן מס, 1965.

* 

== קישורים חיצוניים ==

* 
* 
* 
* 
* 
* [http://kaufmann.mtak.hu/en/study01.htm חייו של דוד קאופמן]: ביוגרפיה מפורטת, באוסף האוריינטלי של ספריית האקדמיה ההונגרית למדעים 
* [http://kaufmann.mtak.hu/index-en.html דוד קאופמן ואוסף כתבי היד היהודיים מימי-הביניים], באוסף האוריינטלי של ספריית האקדמיה ההונגרית למדעים 
* [https://web.archive.org/web/20071121232921/http://www.compactmemory.de/cmdb/search/search.xml?schlagwort=&relativ_zaehler=1&suche=Expertensuche&typ=cm&TrefferAnzahl=100&trefferproseite=50&schlagwort=&jahrgang_von=1806&jahrgang_bis=1939&zeitschriftid=%2A&publikationstyp=%2A&sortierung=Verfasser&schlagwort1_typ=1&schlagwort1=David&suchoption2=AND&schlagwort2_typ=1&schlagwort2=Kaufmann&suchoption3=AND&schlagwort3_typ=2&schlagwort3=&contenttype=text%2Fhtml אסופת מאמרים פרי עטו של קאופמן בירחון להיסטוריה ומדעי היהדות], במאגר Compact Memory 
* 
* [http://merhav.nli.org.il/primo-explore/fulldisplay?docid=NNL_ARCHIVE_AL004344354&context=L&vid=NLI&search_scope=Local&tab=default_tab&lang=iw_IL אוספו הפרטי של דוד קאופמן], מאוספי הארכיון המרכזי לתולדות העם היהודי.
* 
* 
<div style="direction: ltr;">
* 
* Jeannette Strauss Almstad & Matthias Wolfes, "[http://www.bbkl.de/k/kaufmann_d.shtml David Kaufmann]", in: Biographisch-Bibliographisches Kirchenlexikon (BBKL), Band 18, Herzberg 2001, , pp. 785–790. 
</div>

== הערות שוליים ==

קטגוריה:היסטוריונים יהודים אוסטרים
קטגוריה:היסטוריונים יהודים צ'כים
קטגוריה:אנשי חינוך יהודים הונגרים
קטגוריה:חוקרי יהדות ספרד
קטגוריה:חוקרי יהדות ארצות האסלאם
קטגוריה:חוקרי גניזת קהיר
קטגוריה:חוקרי תולדות עם ישראל
קטגוריה:ספרנים ומידענים
קטגוריה:אספני ספרים
קטגוריה:בוגרי בית המדרש לרבנים בברסלאו
קטגוריה:בוגרי אוניברסיטת לייפציג
קטגוריה:הונגרים שנולדו ב-1852
קטגוריה:נפטרים ב-1899